b'\n_START_ARTICLE_\nYhdystie 7140\n_START_PARAGRAPH_\nYhdystie 7140 (Multiantie) kulkee Keski-Suomen ja Etel\xc3\xa4-Pohjanmaan rajakunnissa Multian pohjoisimmassa osassa sijaitsevasta Saarisen tienhaarasta Vehunkyl\xc3\xa4n, Ulvonkyl\xc3\xa4n, Pirttiper\xc3\xa4n, Iiroonrannan ja Saurun halki Soinin kirkonkyl\xc3\xa4\xc3\xa4n. Tien pituus on 34 kilometri\xc3\xa4 ja keskileveys 6,6 metri\xc3\xa4. Tien p\xc3\xa4ivitt\xc3\xa4isest\xc3\xa4 liikennem\xc3\xa4\xc3\xa4r\xc3\xa4st\xc3\xa4 raskaan liikenteen osuus on 7,6 prosenttia. Raskas liikenne koostuu etup\xc3\xa4\xc3\xa4ss\xc3\xa4 turve- ja puutavarakuljetuksista. Yhdystien alkuosan rakennetta on parannettu vuonna 1981 ja loppuosan suuntausta vuonna 1986.'